****

**“ТӨМӨР ЗАМЫН ТЭЭВРИЙН ТУХАЙ ХУУЛЬД ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙГ ХЭРЭГЖҮҮЛЭХТЭЙ ХОЛБОГДОН ГАРАХ ЗАРДЛЫН ТООЦООНЫ ТАЙЛАН**

**УЛААНБААТАР ХОТ**

**2023 он**

**НЭГДСЭН ДҮГНЭЛТ**

**Нэг. ХУУЛИЙН ЭТГЭЭДЭД ҮҮСЭХ ЗАХИРГААНЫ ЗАРДАЛ**

УИХ-д 2023 оны 9 дүгээр сарын 29-ний өдөр өргөн барьсан Монгол Улсын 2024 оны төсвийн тухай хуульд Монгол Улсын төсөвт 2024 оны төвлөрүүлэх орлого, зарлагын бүрэлдэхүүнд Засгийн газрын хэрэгжүүлэгч агентлаг “Төмөр замын газар” байгуулах асуудал тусгагдаагүй болно.

Төмөр замын тээврийн тухай /шинэчилсэн найруулга/ хуулийн 49 дүгээр зүйлийн 49.1-д заасан “Энэ хуулийг 2024 оны 01 дүгээр сарын 01-ний өдрөөс эхлэн дагаж мөрдөнө” гэснийг “Энэ хуулийг 2025 оны 01 дүгээр сарын 01-ний өдрөөс эхлэн дагаж мөрдөнө” гэж өөрчлөхөөр тусгасан.

Иймд уг хуульд заасан төмөр замын тээврийн асуудал эрхэлсэн төрийн захиргааны байгууллагын чиг үүргийг хэрэгжүүлэх боломжгүй болсон тул хуулийн этгээдэд үүсэх захиргааны зардал үүсэхгүй болно.

**Хоёр. ИРГЭНД ҮҮСЭХ ЗАРДАЛ**

Хуулийн төсөлд иргэн болон хуулийн этгээдэд нэмэлт зардал үүсэхгүй болно.

**Гурав. ТӨРИЙН БАЙГУУЛЛАГАД ҮҮСЭХ ЗАХИРГААНЫ ЗАРДАЛ**

Төмөр замын тээврийн тухай хуулийн шинэчилсэн найруулгыг 2024 оноос хэрэгжүүлэхэд шаардлагатай 5,912,622.4 төгрөгийн санхүүжилтийг төсөвлөсөн боловч Монгол Улсын 2024 оны төсвийн тухай хуульд Монгол Улсын төсөвт 2024 оны төвлөрүүлэх орлого, зарлагын бүрэлдэхүүнд Засгийн газрын хэрэгжүүлэгч агентлаг “Төмөр замын газар” байгуулах асуудал тусгагдаагүй болно.

Иймд Төмөр замын тээврийн тухай хуульд өөрчлөлт оруулах тухай хуулийг баталснаар төрийн байгууллагад захиргааны нэмэлт зардал үүсэхгүй болно.

----о0о----